ਦਲੀਪ ਟਰਾਫੀ
ਦਲੀਪ ਟਰਾਫੀ ਇੱਕ ਭਾਰਤੀ ਘਰੇਲੂ ਪਹਿਲਾ-ਦਰਜਾ ਕ੍ਰਿਕਟ ਟੂਰਨਾਮੈਂਟ ਹੈ। ਇਸਦਾ ਨਾਮ ਨਵਾਨਗਰ ਦੇ ਕੁਮਾਰ ਸ਼੍ਰੀ ਦਲੀਪਸਿੰਘਜੀ ਉੱਪਰ ਰੱਖਿਆ ਗਿਆ ਸੀ। ਪਹਿਲਾਂ ਇਸ ਟੂਰਨਾਮੈਂਟ ਵਿੱਚ ਭਾਰਤ ਦੇ ਭੂਗੋਲਿਕ ਖੇਤਰਾਂ ਦੇ ਹਿਸਾਬ ਨਾਲ ਟੀਮਾਂ ਭਾਗ ਲੈਂਦੀਆਂ ਸਨ, ਜਿਸ ਵਿੱਚ ਉੱਤਰੀ ਜ਼ੋਨ, ਪੂਰਬੀ ਜ਼ੋਨ, ਪੱਛਮੀ ਜ਼ੋਨ, ਕੇਂਦਰੀ ਜ਼ੋਨ ਅਤੇ ਦੱਖਣੀ ਜ਼ੋਨ ਦੀਆਂ ਟੀਮਾਂ ਸ਼ਾਮਿਲ ਹੁੰਦੀਆਂ ਸਨ। ਪਰ 2016-17 ਤੋਂ ਇਸ ਟੂਰਨਾਮੈਂਟ ਵਿੱਚ ਬੀਸੀਸੀਆਈ ਦੇ ਚੋਣਕਰਤਾਵਾਂ ਦੁਆਰਾ ਚੁਣੀਆਂ ਹੋਈਆਂ ਟੀਮਾਂ ਭਾਗ ਲੈਂਦੀਆਂ ਹਨ ਜਿਸ ਵਿੱਚ ਤਿੰਨ ਟੀਮਾਂ, ਇੰਡੀਆ ਰੈੱਡ, ਇੰਡੀਆ ਬਲੂ ਅਤੇ ਇੰਡੀਆ ਗ੍ਰੀਨ ਦੀਆਂ ਸ਼ਾਮਿਲ ਹਨ। ਇੰਡੀਆ ਬਲੂ 2018-19 ਐਡੀਸ਼ਨ ਦੇ ਚੈਂਪੀਅਨ ਸਨ।